**RESYME` OG SPØRSMÅL FRA SØNDAGENS TALE, DATERT 03.11.2019, VED Sven Øverland**

**TEMA:** **HVILE I TRO**

**Tekstene er hentet fra:**

**Salme 23; Rom.8.1; Filip.4.4-9; Matt.11.28; Jes.40.28-29; Matt.25.31-32;**

Hva hviler min tro på?

1. Troen hviler på at Jesus Kristus døde på korset for mine synder
2. Min hvile er knyttet til Jesus Kristus og det han har gjort
3. Min tro hviler på en visshet om et evig liv sammen med Jesus Kristus

Det er flere sider ved å leve troens liv. Bibelen oppmuntrer oss til å holde oss nær til Kristus og hvile i det Han har gjort for oss. Han er fundamentet for vår tro, gjennom Guds ord.

I dette livet finnes sorgen, smerten og døden. Bibelen sier at døden er en overgang til et nytt liv. Derfor er livsveien meningsfull å gå, fordi vi har noe i vente. Uansett hvordan vi er eller føler oss, så er vi på vei til et evig liv med Jesus Kristus som Herre, forsoner og Konge .

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.